Alexander Duleba

Prof. PhDr. Alexander Duleba, CSc. (* 5. október 1966, Svidník, ČSSR, dnes Slovensko) je slovenský politológ, univerzitný pedagóg a analytik rusínskej národnosti, pôsobiaci na Inštitúte politológie Prešovskej univerzity v Prešove, ktorý sa orientuje na výskum zahraničnej politiky Slovenska a vnútornej i zahraničnej politiky štátov východnej Európy s dôrazom na ich vzťahy s Európskou úniou.

 Život 
 Štúdium 
V rokoch 19841989 študoval vedecký komunizmus a socialno-politické vedy na Filozofickej fakulte Kyjevskej štátnej univerzity Tarasa Ševčenka na Ukrajine (súčasť Sovietskeho zväzu). Na Filozofickej fakulte UK získal v rokoch 1998 titul kandidáta vied a v roku 2009 bol habilitovaný. Inaugurovaný za profesora v odbore politológia bol na Masarykovej univerzite v Brne. Absolvoval tiež viacero študijných pobytov – na Ruhrskej univerzite v Bochume v Nemecku (1992), na Inštitúte pre východoeurópske štúdiá Uppsalskej univerzity vo Švédsku (1995) a stáž v rámci individuálneho výskumného štipendia Organizácie Severoatlantickej zmluvy (19961998).

 Profesionálne pôsobenie 
Od augusta 1990 do mája 1993 pôsobil ako výskumný pracovník na Katedre sociálnych a politických vied Filozofickej fakulty Univerzity Pavla Jozefa Šafárika v Prešove (dnes Prešovská univerzita v Prešove), následne bol výskumným pracovníkom Slovenského inštitútu medzinárodných štúdií pri Ministerstve zahraničných vecí Slovenskej republiky. Od septembra 1995 pracoval ako výskumný pracovník Výskumného centra Slovenskej spoločnosti pre zahraničnú politiku, ktorého je od mája 2000 riaditeľom. V súčasnosti pôsobí na Inštitúte politológie Filozofickej fakulty Prešovskej univerzity v Prešove.

 Politické pôsobenie 
Duleba bol v roku 2003 externým poradcom prezidenta Rudolfa Schustera. 

V roku 2010 bol predsedom prípravného výboru strany NÁŠ KRAJ, čo bola regionalisticky zameraná strana na Prešovský a Košický kraj s dôrazom na podporu školstva a kultúru Rusínov a Ukrajincov žijúcich na Slovensku.

V apríli 2022 bol členom Zboru poradcov premiéra Eduarda Hegera.

Duleba je rusínskej národnosti.

 Dielo 
Výberová bibliografia:
 , 59 s.
 , 167 s.
 , 321 s.
 , 402 s.
 , 115 s.
 , 92 pp.

 Referencie 

Kategória:Osobnosti zo Svidníka
Kategória:Slovenskí politológovia
Kategória:Slovenskí vysokoškolskí pedagógovia
Kategória:Vyučujúci na Filozofickej fakulte Prešovskej univerzity v Prešove
Kategória:Absolventi Filozofickej fakulty Univerzity Komenského v Bratislave
Kategória:Rusíni na Slovensku